JOULU
Mitä ajattelet, kun ajattelet joulua?
Monet varmaankin ajattelevat juhlajärjestelyjä, lahjojen ostamista, -
sukulaisvierailuja, lomasuunnitelmia tai ruuhkaisia ostoskeskuksia.
Mitä näet, kun kuljet kotikaupunkisi halki?
Silmiesi eteen piirtyy taloja, rakennuksia ja autoja.
Uskon, että Jumala näkee sen kaiken täysin eri näkökulmasta.
Katsoessaan kaupunkia Hän näkee ihmiset talojen ja autojen sisällä, -
ihmiset, jotka ovat matkalla töihin tai kaupoissa tekemässä ostoksia.
Hän näkee yksilöt väkijoukossa.
Jumala näkee ihmiset.
Hän rakasti ihmiskuntaa niin, -
että uhrasi taivaan kalleimman aarteen, ainoan Poikansa Jeesuksen.
Langetkaa polvillenne -
ja kuulkaa enkelten äänet
Oi, Jumalan yö, -
yö, jona Kristus syntyi
Oi, Jumalan yö, -
yö, jona Kristus syntyi
Ei ole mikään salaisuus, että rakastan joulua. Se on hienoa aikaa.
Rakastan kaikkea, mitä se edustaa. Tiedän, etteivät kaikki koe samoin.
Ehkä joulu tuo sinulle yksinäisyyttä, mutta hyvä uutinen on, -
että sanoma Jeesuksesta on aina toivon, rauhan ja ilon sanoma.
Joulun sanoma kuuluu kaikille, ei pelkästään harvoille ja valituille.
Evankeliumi kutsuu kaikki sisään.
Jumala ei katso taustaasi, kokoasi tai elämäntapaasi. Hän välittää sinusta.
Jokainen, joka huutaa avuksi Hänen nimeään, pelastuu. Se koskee kaikkia.
Olivatpa olosuhteesi mitkä tahansa, rukoilen, että katsoessasi ohjelmaa -
voit iloita siitä totuudesta, että Kristus, Pelastaja on syntynyt.
Tulkaa, palvotaan Häntä, -
tulkaa, palvotaan Häntä, -
Kristusta, Herraa.
Tulkaa, kaikki te uskolliset -
tulkaa, palvotaan Häntä.
Tulkaa, kaikki te uskolliset, -
tulkaa, palvotaan Häntä.
Laulakaa halleluja, -
Hän yksin on arvollinen.
Laulakaa halleluja, -
Hän yksin on arvollinen.
Tulkaa, kaikki te uskolliset, -
tulkaa, palvotaan Häntä.
Tulkaa, kaikki te uskolliset, -
tulkaa, palvotaan Häntä.
Laulakaa halleluja, -
Hän yksin on arvollinen.
Laulakaa halleluja, -
Hän yksin on arvollinen.
Tulkaa, kaikki te uskolliset, -
tulkaa, palvotaan Häntä.
Luen Matteuksen luvusta 1, jossa kerrotaan Jeesuksen syntymästä.
Tänään puhumme vain siitä.
Kaikki muu jouluun liittyvä tulee ja menee. Koristeet kerätään pois -
ja joululauluja lauletaan seuraavaksi vasta ensi joulukuussa.
Kiitos Jumalalle siitä, että joulun todellinen sanoma elää yhä, -
sillä Jeesuksen syntymä oli kaiken alku, ei loppu.
Viime aikoina olen puhunut paljon siitä, että evankeliumi kuuluu kaikille.
Uskon, että evankeliumin sanoma, hyvä uutinen Jeesuksesta, -
on syrjimättömin sanoma, mitä on.
Niin monet muut asiat jättävät aina jonkun ulkopuolelle.
Matt. 1:18―23 "Jeesuksen Kristuksen syntyminen oli näin.
Kun hänen äitinsä Maria oli kihlattu Joosefille, huomattiin hänen -
ennen heidän yhteenmenoaan olevan raskaana Pyhästä Hengestä.
Mutta kun Joosef, hänen miehensä, oli hurskas, ja koska hän ei tahtonut -
saattaa häntä häpeään, aikoi hän salaisesti hyljätä hänet.
Mutta kun hän tätä ajatteli, niin katso, hänelle ilmestyi unessa -
Herran enkeli, joka sanoi: 'Joosef, Daavidin poika, älä pelkää ottaa -
tykösi Mariaa, vaimoasi; sillä se, mikä hänessä on siinnyt, -
on Pyhästä Hengestä. Ja hän on synnyttävä pojan, -
ja sinun on annettava hänelle nimi Jeesus, sillä hän on vapahtava -
kansansa heidän synneistänsä.'
Tämä kaikki on tapahtunut, että kävisi toteen, -
minkä Herra on puhunut profeetan kautta, joka sanoo: -
'Katso, neitsyt tulee raskaaksi ja synnyttää pojan, -
ja tälle on annettava nimi Immanuel', mikä käännettynä on: -
Jumala meidän kanssamme."
"...hän on vapahtava kansansa heidän synneistänsä."
Millainen Hänen kansansa on sinun taustasi, teologiasi -
tai ajattelutapasi mukaan? Millainen se on minun mielestäni?
Kuinka pieni tai suuri se on?
Kuuluvatko siihen vain Hänen kotikaupunkinsa Nasaretin asukkaat?
Vai kenties kaikki juutalaiset? Mikä on Hänen kansansa?
Kuuluvatko siihen vain ne, jotka uskovat ja ajattelevat kuin me?
Tämä on suuri ja tärkeä kysymys.
Minusta on tärkeää, että niillä meistä, jotka seuraavat Jeesusta, -
olisi todella Jeesuksen sydän, -
kun edustamme evankeliumia, hyvää uutista Jeesuksesta.
Immanuel, Jumala kanssamme. Kenen kanssa Jumala sinusta on?
Haluan, että mietit tätä myös jakeen Luuk. 2:14 valossa: -
"Kunnia Jumalalle korkeuksissa, ja maassa rauha ihmisten kesken, -
joita kohtaan hänellä on hyvä tahto!"
Englanninkielisessä käännöksessä puhutaan vain miehistä, -
mutta se koskee meitä kaikkia, samoin kuin se, -
että olemme kaikki Kristuksen morsian.
Tässä siis tarkoitetaan ihmiskuntaa, kaikkia ihmisiä.
Saatamme jättää ihmisiä ulkopuolelle tai kutistaa Jumalan asioita.
Se ei ole sen evankeliumin mukaista, joka syntyi tuona päivänä.
Sanomaa Jeesuksesta Kristuksesta, Herrastamme ja Pelastajastamme, -
ei ole tarkoitus kutistaa.
Suomenkielisessä käännöksessä puhutaan Jumalan hyvästä tahdosta -
ihmisiä kohtaan. Joissakin englannin- kielisissä käännöksissä puhutaan -
ihmisistä, joihin Jumala mielistyy. Niistä voi saada sen käsityksen, -
että evankeliumi olisi tarkoitettu vain joillekuille, mutta se kuuluu kaikille.
Siksi pidän Apostolien tekojen 10. luvun tapahtumista.
Pietari oli kalastaja, joka oli saanut ottaa vastaan armon.
Hän kuvasi itse itseään yksin- kertaiseksi ja kouluttamattomaksi.
Pietari puhui Korneliukselle, joka oli italialainen sotilas, -
vaikutusvaltainen komentaja.
Nuo kaksi olivat lähtöisin täysin eri piireistä.
Pietarin ei olisi oikeastaan pitänyt edes puhua Korneliukselle, -
mutta Jeesuksen armo hänessä pakotti hänet siihen.
Niinpä hän keskusteli tuon täysin eri tavalla ajattelevan ihmisen kanssa.
Näin Pietari kuvaili kokemaansa armoa Korneliukselle, -
joka oli myös etsinyt Jumalan armoa. Apt. 10 35―36 -
"vaan että jokaisessa kansassa se, joka häntä pelkää -
ja tekee vanhurskautta, on hänelle otollinen.
Sen sanan, jonka hän lähetti Israelin lapsille, julistaen evankeliumia -
rauhasta Jeesuksessa Kristuksessa, joka on kaikkien Herra..."
Rakastan tätä. Kirjoitin ylös ajatuksia joulusta, jouluaatosta.
"Jeesus, juutalainen poika, ei syntynyt palatsiin kuninkaiden keskelle -
tai temppeliin pappien joukkoon. Hän sai alkunsa -
avioliiton ulkopuolella yksinäisessä paikassa ja vaikeana aikana.
Hän ei tullut vain valtaapitävien tai uskonnollisten vuoksi, -
vaan Hän tuli kaikkien vuoksi. 'Kaikki' on suuri sana maailmassa, -
jossa seksuaalinen tai poliittinen suuntaus, status tai tausta -
voi aiheuttaa monenlaisia konflikteja ja vaikeuksia.
Jeesuksen sanoma on yksinkertainen: Rauha maassa ja ihmisille hyvä tahto."
Kun puhumme Hänen kansastaan, ei koskaan unohdeta, -
että Hänen kansansa on todella suuri. Tämä sanoma kuuluu kaikille.
Se kuuluu rikkaille ja köyhille, heikoille ja vahvoille, -
niille, jotka jo uskovat ja niille, jotka eivät vielä usko.
Jokainen, joka huutaa avuksi Herran nimeä, pelastuu.
Evankeliumi kuuluu myös sinulle, ei vain kaikille muille.
Sinäkin kuulut tähän suureen joukkoon. Jumala rakastaa sinua.
Kuinka ihana onkaan se toivo, joka meillä on Jeesuksessa!
Kuten sanoin, Jeesus oli tavallinen juutalainen poika, ei prinssi tai pappi.
Hän sai alkunsa avioliiton ulkopuolella myrskyisenä aikana.
Hän tuli kaikkien vuoksi, ei vain valtaapitävän tai uskonnollisen eliitin.
"Jokainen" on suuri sana maailmassa, jossa status, tausta, -
seksuaalinen tai poliittinen suuntaus voi aiheuttaa paljon ongelmia.
Jeesuksen sanoma on yksinkertainen: Rauha maassa ja ihmisille hyvä tahto.
Jeesus murtautuu kaikenlaisten rajojen läpi, jotka erottelevat ihmisiä.
Niistä suurin on kuitenkin se, joka erottaa meidät Jumalasta: synti.
Hän sovittaa meidät Jumalan kanssa. Room. 8:35, 37―39 -
"Kuka voi meidät erottaa Kristuksen rakkaudesta? Tuskako, vai ahdistus, -
vai vaino, vai nälkä, vai alastomuus, vai vaara, vai miekka?"
"Mutta näissä kaikissa me saamme jalon voiton hänen kauttansa, -
joka meitä on rakastanut." "...ei kuolema eikä elämä, ei enkelit -
eikä henkivallat, ei nykyiset eikä tulevaiset, ei voimat, ei korkeus -
eikä syvyys, eikä mikään muu luotu voi meitä erottaa Jumalan -
rakkaudesta, joka on Kristuksessa Jeesuksessa, meidän Herrassamme."
Jeesus ei tullut kuninkaana, vaan Hän syntyi kurjaan talliin, -
mutta Hän toi mukanaan kaikkein suurimman voiman, rakkauden, -
joka murtaa kaikki esteet.
Polvistukaa -
ja kuulkaa enkelten äänet -
Oi, Jumalan yö, -
yö, jona Kristus syntyi
Oi, Jumalan yö, -
yö, jona Kristus syntyi
Kristus on Herra, -
ylistä Hänen nimeään ikuisesti
Julista alati Hänen voimaansa -
ja kirkkauttaan
Oi, Jumalan yö, -
yö, jona Kristus syntyi
Minulle joulu on anteliaisuuden aikaa. Silloin annamme toisillemme lahjoja.
Jumala kuitenkin antoi meille sen suurimman lahjan, Jeesuksen.
Jumalamme ei ole etäinen, vaan tulee luoksemme pienen pojan hahmossa.
Jeesuksen syntymän aikaan maailma oli muutoksen kourissa -
niin kuin se on nytkin. Jeesus on lahja niille, jotka ovat vaikeuksissa -
ja tarvitsevat toivoa, rauhaa ja iloa. Jeesus tuli kaikkia varten.
Mieti hetki ihmisiä ympärilläsi. He ovat arvokkaampia kuin mitkään lahjat.
Kun autamme ja tuemme lähimmäisiä, ylistämme samalla Jumalaa.
Se on Jumalan mielestä yksi parhaista lahjoista.
Järjestämme joka joulu tapahtuman nimeltä "Täytä bussi".
Ihmiset tuovat lahjoja ja ruokaa osoittaakseen Kristuksen rakkautta -
niille, jotka muuten jäisivät ilman jouluiloa. En halua ylpeillä tällä, -
vaan rohkaista sinua tekemään jotain vastaavaa. Et voi ikinä tietää, -
miten suuri asia apusi voi olla.
Synnyin Irakissa. Olin 5-vuotias, kun Persianlahden sota syttyi.
Kuulimme pommien räjähtävän. Se oli todella pelottavaa.
Kaikki yrittivät vain päästä pakenemaan maasta.
Me pääsimme Jordaniaan.
Lähdimme lähes tyhjin käsin, mukanamme vain vähän vaatteita.
Olimme pakolaisia. Koko perhe asui yhdessä huoneessa.
En tiennyt, ettei meillä ollut mitään.
Olin pääosin tyytyväinen siihen, mitä meillä oli, -
kunnes näin ympärilläni muita lapsia, joilla oli paljon leluja.
Joulun aikaan kyselin, saisimmeko leluja.
Ensimmäisinä vuosina emme saaneet, ja kysyin, miksi emme.
Vanhempani sanoivat, ei se juuri nyt onnistunut.
Tyydyin selitykseen enkä kysellyt enempää.
Muistan vieläkin elävästi, kun olin kerran pyhäkoulussa -
sunnuntaiaamuna. Meidät vietiin ulos erääseen paikkaan.
Kaikkialla oli laatikoita. Emme tienneet, mitä niissä oli.
Ihmiset sanoivat, että he halusivat siunata meitä leluilla.
Ajatuksiani on vaikea kuvata sanoin. "Minulleko? Miksi? Saanko lahjan?"
Kysyin, saisinko ottaa yhden lahjan. "Ota ihmeessä", minulle sanottiin.
Siellä oli Barbie-nukke, jonka halusin, joten otin sen ja pari muuta juttua.
Otin tavarat ja lähdin pois. Olin onneni kukkuloilla.
Se oli onnellisin päiväni koko sinä aikana, jonka asuimme Jordaniassa.
Kun olin 10-vuotias, perheeni sai tilaisuuden muuttaa Australiaan.
Seurakunnassa pääsin osallistumaan "Täytä bussi" -tapahtumaan.
Sain vuorostani antaa lahjoja muille. En voinut olla tarttumatta tilaisuuteen.
Sain auttaa perheitä, joilla on vaikeaa, ja antaa heidän lapsilleen lahjoja.
Kuin vein lahjoja perheille, muistin elävästi hetken, -
kun astuin sisään lahjahuoneeseen ja sen ilon, jota koin ja koen yhä.
En ole lakannut ajattelemasta sitä. Sydämeni on tullut anteliaammaksi.
Se on avannut silmäni näkemään maailman uudella tavalla.
Haluan olla antelias ja antaa muille sitä, mitä itse olen saanut.
Minulla on yhä tuolloin saamani lelut. Haluan antaa ne lapsilleni, -
koska lapsena kokemani anteliaisuus on muuttanut minua.
Haluan välittää sen lapsillenikin.
Toivon, että tarina rohkaisee sinua. Tänä jouluna voimme kaikki auttaa.
Sanoma Jeesuksesta tavoittaa kaikki sukupuolesta tai iästä riippumatta.
Seurakunnassamme on uusi nuorisoliike, Young&Free.
Nämä nuoret ovat astuneet rohkeasti sisään Jumalan suunnitelmaan.
Heillä on upeita lauluja, ja he tuovat seurakunnan elämään energiaa.
Kohta kuulemme heidän versionsa laulusta Ensimmäinen joulu.
ENSIMMÄINEN JOULU Suomennos: Sauvo Puhtila
Joulu ensimmäinen tuo, jolloin paimenten luo -
tuli enkeli riemua ilmoittamaan: -
Joulu ensimmäinen on yhä muuttumaton, -
saman sanoman jouluna kuulla mä saan: -
Joulu on, joulu on, joulu, joulu on -
joulu on, joulu on, joulu, joulu on.
Yllä paimenien loisti tähtönen -
luokse Itämaan viisaita johdattaen.
Valon maailmaan luo sama tähtönen tuo, -
joka joulu se loistaa näin ilmoittaen: -
Joulu on, joulu on, joulu, joulu on -
joulu on, joulu on, joulu, joulu on.
Joulu on, joulu on, joulu, joulu on -
joulu on, joulu on, joulu, joulu on.
Joulu on, joulu on, joulu, joulu on, -
syntynyt viaton Jeesus on.
Joulu on, joulu on, joulu, joulu on, -
syntynyt viaton Jeesus on.
Syntynyt viaton Jeesus on...
Kiitos seurastasi. Rukoilen, että tästä joulusta tulee sinulle tärkeä.
Jos joulu edustaa sinulle sydänsurua, olkoon tämä parantumisen aikaa.
Meillä on tilaisuus tuoda ihmisille uutta elämää ja olla anteliaita.
Jos meillä ei ole muuta annettavaa, rohkaisukin on hieno lahja.
Iloista joulua ja upeaa vuotta 2015. Jumala siunatkoon sinua!
Tämä on vuoden upeinta aikaa
Lapset laulavat kulkusista ja kaikki ovat hyvällä tuulella
Tämä on vuoden upeinta aikaa
Tämä on kaikkein onnellisin vuodenaika
Hyvän loman toivotuksia, iloisia kohtaamisia ystävien kanssa, -
tämä on kaikkein onnellisin vuodenaika
On juhlia, paahdettuja vaahtokarkkeja ja ulkoilua lumessa
Pelottavia kummitustarinoita ja kertomuksia menneistä jouluista
Tämä on vuoden upeinta aikaa
Mistelin alla sydämet hehkuvat, ja rakkaat ovat lähellä
Tämä on vuoden upeinta aikaa
Mistelin alla sydämet hehkuvat, ja rakkaat ovat lähellä
Tämä on vuoden upeinta aikaa
Suomennos: Anni Lähteenmäki